Johannes, miseratione divina Autissiodorensis episcopus: universis et singulis Christi fidelibus presentes litteras inspecturis, salutem in Domino sempiternam. Ad illa devotionis opera libenter inclinamus, etc. Hujus itaque ministerii intuitu devotionisque motu illustrissima princeps et domina duchissa de Borbonio, nec-non et comitissa de Giemo, nobis instanter supplicavit, ut ad honorem sanctissime Trinitatis, Beate Marie Virginis, et omnium sanctorum et sanctarum dei, ecclesiam Fratrum Sancti-Francisci de Paula, juxta villam de Giemo, diecesis nostre Autissiodorensis, per prefatam illustrissimam principem duchissam extructam, nondumque consecratam, dedicare sub ejusdem sanctissime Trinitatis vocabulo, consecrare dignaremur et vellemus; hinc est quod premissorum ac aliorum consideratione, devote inspirationis principis et domine petitionibus inclinati, in honorem Beate Marie Virginis, omniumque sanctorum et sanctarum altaria, primum videlicet et principale in honorem sanctissime Trinitatis, secundum in honorem beati Petri apostoli; tertium in honorem beate Anne, matris Virginis Marie..... consecranda, et, ut moris est, adhibitis solemnitatibus assuetis, consecravimus, assistentibus ibidem et presentibus ad dedicationem hujusmodi, convenientibus quamplurimis quam secularibus notabilibus viris, videlicet mag. Joh. Odry, Guillelmo Ragonneau, in decretis licentiatis, archidiaconis in ecclesia nostra Autissiodorensi, Johanne Leme cantore ecclesie nostre collegiate beate Eugenie de Varziaco, Francisco le...... presbyteris, magistro Stephano Bourgeois, receptore de Giemo, ac illis utriusque sexus personis in multitudine copiosa; statuentes, et ordinentes festum dedicationis predicte de cetero annuatim celebrandum die dominica ante festum S. Michaelis in mense septembri,... Datum apud dictam ecclesiam, die dominica vicesima octava mensis septembris, anno Domini millesimo quadringentesimo nonagesimo quarto, sub nostro oblongo sigillo. Et sur le repli, per dominum episcopum. De Collerie.